5.4.2023
DA
Den Europæiske Unions Tidende
C 125/43 Tirsdag den 13. september 2022
58. opfordrer Kommissionen til at fremme EU's standarder og ambitioner vedrørende beskyttelsen af skove på internationalt plan; 59. opfordrer Kommissionen til at genstarte forhandlingerne om en international retligt bindende skovkonvention, som vil bidrage til forvaltning, bevaring og bæredygtig udvikling af skovene og til at sikre de mange forskellige og supplerende funktioner og anvendelser, som skove har, herunder foranstaltninger rettet mod genplantning af skov, skovrejsning og skovbevaring under hensyntagen til de sociale, økonomiske, økologiske, kulturelle og åndelige behov hos nuværende og kommende generationer, og i erkendelse af den afgørende rolle, som alle typer skov spiller med hensyn til at bevare økologiske processer og økologisk balance, og støtte oprindelige folks, deres lokalsamfunds og andre samfund og skovbeboeres identitet, kultur og rettigheder; 60. opfordrer Unionen til at overholde princippet om udviklingsvenlig politikkohærens og sikre sammenhæng mellem sine udviklings-, handels-, landbrugs-, energi- og klimapolitikker; anerkender skovbrugsindustriens positive økonomiske, samfundsmæssige og miljømæssige bidrag og opfordrer til yderligere investeringer i forskning, innovation og teknologiske fremskridt; 61. opfordrer Kommissionen til at fremme spejlklausuler på internationale bioøkonomi-markeder og gøre brug af paneuropæiske og internationale partnerskaber og handelsaftaler med udlandet til at fremme EU's klimaambitioner og bæredygtigheden af skovanvendelse uden for EU; o o 62.
o
pålægger sin formand at sende denne beslutning til Rådet og Kommissionen.